ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 44/2541เรื่อง หลักเกณฑ์การทําธุรกรรมกับบุคคลที่เกี่ยวข้อง อาศัยอํานาจตามความในมาตรา 126 (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวม" หมายความว่า กองทุนปิดและกองทุนเปิด "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "ผู้ลงทุนสถาบัน" หมายความว่า ผู้ลงทุนประเภทสถาบันหรือที่มีลักษณะเฉพาะตามข้อ 7(3) (ก) ถึง (ณ) แห่งประกาศคณะกรรมการกํากับหลักทรัพย์และตลาดหลักทรัพย์ที่ กจ. 13/2539 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ลงวันที่ 12 กันยายน พ.ศ. 2539 "หน่วยงานของรัฐ" หมายความว่า ราชการส่วนกลาง ราชการส่วนภูมิภาค ราชการส่วนท้องถิ่น กองทุนเพื่อการฟื้นฟูและพัฒนาระบบสถาบันการเงิน สํานักงานทรัพย์สินส่วนพระมหากษัตริย์ และหน่วยงานอื่นตามที่สํานักงานประกาศกําหนด "ผู้บริหาร" หมายความว่า กรรมการ ผู้จัดการ พนักงานระดับผู้จัดการฝ่ายขึ้นไปรวมทั้งบุคคลที่มีตําแหน่งซึ่งมีอํานาจหน้าที่เช่นเดียวกับบุคคลดังกล่าวด้วย "ผู้จัดการกองทุนรวม" หมายความว่า กรรมการหรือพนักงานของบริษัทจัดการที่ได้รับมอบหมายจากบริษัทจัดการนั้นให้มีอํานาจตัดสินใจลงทุนใด ๆ ในหลักทรัพย์ ทรัพย์สินอื่น หรือหาดอกผลโดยวิธีอื่น เพื่อเป็นทรัพย์สินของกองทุนรวม "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "ตลาดหลักทรัพย์" หมายความว่า ตลาดหลักทรัพย์แห่งประเทศไทย "บริษัทนายหน้า" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ "บริษัทสมาชิก" หมายความว่า บริษัทหลักทรัพย์ที่เป็นสมาชิกของศูนย์ซื้อขายหลักทรัพย์ "กองทุนรวมที่มีทุนมาจากต่างประเทศ" หมายความว่า กองทุนรวมที่เสนอขายหน่วยลงทุนทั้งหมดแก่บุคคลซึ่งไม่มีภูมิลําเนาในประเทศไทย และรับชําระเงินค่าหน่วยลงทุนด้วยเงินที่นําเข้ามาจากต่างประเทศ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ประกาศนี้มิให้นํามาใช้บังคับกับกองทุนรวมดังต่อไปนี้ (1) กองทุนรวมอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) กองทุนรวมตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน ที่มีผู้ถือหน่วยลงทุนเป็นผู้ลงทุนสถาบัน (3) กองทุนรวมเพื่อผู้ลงทุนซึ่งเป็นคนต่างด้าวตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมเพื่อผู้ลงทุนซึ่งเป็นคนต่างด้าวข้อ ๓ เพื่อเป็นการป้องกันการกระทําอันมีลักษณะที่อาจก่อให้เกิดความขัดแย้งทางผลประโยชน์แก่ผู้ถือหน่วยลงทุน ในการจัดการกองทุนรวม ห้ามมิให้บริษัทจัดการทําธุรกรรมกับบุคคลที่เกี่ยวข้องหรือมีความสัมพันธ์ไม่ว่าโดยทางตรงหรือทางอ้อมกับบริษัทจัดการหรือกองทุนรวม ดังต่อไปนี้ เว้นแต่ได้ปฏิบัติตามหลักเกณฑ์และวิธีการที่กําหนดในประกาศนี้ (1) บริษัทจัดการ (2) บุคคลที่มิใช่หน่วยงานของรัฐซึ่งถือหุ้นในลักษณะใดลักษณะหนึ่ง ดังต่อไปนี้ (ก) บุคคลที่ถือหุ้นของบริษัทจัดการเกินร้อยละห้าของจํานวนหุ้นที่จําหน่ายได้แล้วทั้งหมดของบริษัทจัดการ (ข) บุคคลที่ถือหุ้นของบุคคลตาม (ก) เกินร้อยละสามสิบของจํานวนหุ้นที่จําหน่ายได้แล้วทั้งหมดของบุคคลดังกล่าว เว้นแต่บุคคลตาม (ก) เป็นบริษัทที่จดทะเบียนในต่างประเทศ ในกรณีที่บริษัทจัดการหรือบุคคลตาม (ก) เป็นบริษัทที่มีหลักทรัพย์จดทะเบียนในตลาดหลักทรัพย์ ข้อมูลการถือหุ้นของบุคคลตาม (ก) และ (ข) ให้ใช้ข้อมูลการถือหุ้นล่าสุดที่ได้จากระบบบริการข้อมูลหลักทรัพย์แบบบอกรับสมาชิก (SET Information Management System) หรือ "SIMS" และในกรณีที่บริษัทจัดการหรือบุคคลตาม (ก) มิได้เป็นบริษัทที่มีหลักทรัพย์จดทะเบียนในตลาดหลักทรัพย์ ข้อมูลการถือหุ้นของบุคคลตาม (ก) และ (ข) ให้ใช้ข้อมูลล่าสุดที่จดทะเบียนกับกระทรวงพาณิชย์ ทั้งนี้ ให้บริษัทจัดการตรวจสอบข้อมูลการถือหุ้นดังกล่าว ณ วันทําการแรกของแต่ละเดือน เพื่อใช้เป็นข้อมูลรายชื่อบุคคลที่เกี่ยวข้องประจําเดือนนั้น ๆ (3) บุคคลที่บริษัทจัดการถือหุ้นของบุคคลดังกล่าว (4) ผู้บริหารของบริษัทจัดการ (5) ผู้จัดการกองทุนรวมของกองทุนรวมนั้น (6) บุคคลที่บุคคลตาม (4) หรือ (5) ถือหุ้นรวมกันเกินร้อยละสามสิบของจํานวนหุ้นที่จําหน่ายได้แล้วทั้งหมดของบุคคลนั้น (7) ผู้ถือหน่วยลงทุนที่ถือหน่วยลงทุนเกินร้อยละสิบของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น (8) นิติบุคคลที่เป็นที่ปรึกษาการลงทุนของบริษัทจัดการหรือของกองทุนรวม (9) บุคคลที่สํานักงานเห็นว่ามีอํานาจควบคุมบุคคลตาม (1) - (8) (10) บุคคลที่บริษัทจัดการเห็นว่ามีความเกี่ยวข้องกับบริษัทจัดการหรือกองทุนรวมข้อ ๔ ในการทําธุรกรรมทุกประเภทกับบุคคลที่เกี่ยวข้อง บริษัทจัดการจะกระทําได้ต่อเมื่อปฏิบัติตามหลักเกณฑ์ดังต่อไปนี้ (1) กองทุนรวมต้องได้รับการปฏิบัติจากบุคคลที่เกี่ยวข้องเสมือนหนึ่งกองทุนรวมเป็นลูกค้าทั่วไปที่ไม่ได้มีความเกี่ยวข้องกับบุคคลที่เกี่ยวข้อง (arm’s length transactions) (2) บริษัทจัดการต้องมีเหตุผลอันสมควรในการทําธุรกรรมกับบุคคลที่เกี่ยวข้องและทําให้เกิดผลดีที่สุดต่อกองทุนรวมในสถานการณ์ขณะนั้น ทั้งนี้ บริษัทจัดการต้องบันทึกเหตุผลดังกล่าวเป็นลายลักษณ์อักษรเพื่อใช้เป็นเอกสารหลักฐานอ้างอิงในการตรวจสอบได้ (3) การซื้อขายหลักทรัพย์หรือทรัพย์สินโดยตรงกับบุคคลที่เกี่ยวข้อง ให้บริษัทจัดการปฏิบัติดังต่อไปนี้ (ก) กรณีที่เป็นหลักทรัพย์จดทะเบียนในตลาดหลักทรัพย์ หลักทรัพย์หรือตราสารแห่งหนี้ที่ซื้อขายในศูนย์ซื้อขายหลักทรัพย์ ให้บริษัทจัดการดําเนินการซื้อขายโดยกระทําผ่านบริษัทนายหน้าหรือบริษัทสมาชิกแล้วแต่กรณี (ข) กรณีที่เป็นหลักทรัพย์หรือทรัพย์สินอื่นนอกจาก (ก) ให้บริษัทจัดการรายงานการซื้อขายหลักทรัพย์หรือทรัพย์สินดังกล่าวให้ผู้ดูแลผลประโยชน์ทราบ ณ สิ้นวันทําการ โดยต้องแสดงรายละเอียดการปฏิบัติตามหลักเกณฑ์ใน (1) และ (2) ในรายงานดังกล่าว ทั้งนี้ ให้บริษัทจัดการดําเนินการให้ผู้ดูแลผลประโยชน์ดูแลให้การซื้อขายหลักทรัพย์หรือทรัพย์สินข้างต้นเป็นไปตามหลักเกณฑ์ดังกล่าวด้วย (4) การซื้อขายหลักทรัพย์ผ่านบริษัทนายหน้าหรือบริษัทสมาชิกซึ่งเป็นบุคคลที่เกี่ยวข้อง ให้บริษัทจัดการกําหนดหลักเกณฑ์ที่ชัดเจนในการพิจารณาคัดเลือกบริษัทนายหน้าหรือบริษัทสมาชิกในเรื่องดังต่อไปนี้เป็นอย่างน้อย (ก) คุณภาพของงานวิจัยการลงทุน (research) (ข) การได้รับข้อมูลที่เกี่ยวข้องกับการลงทุนในตลาดที่จัดตั้งขึ้นอย่างเป็นทางการ(market information) (ค) ความสามารถในการซื้อขายหลักทรัพย์หรือตราสารแห่งหนี้ตามคําสั่งเพื่อให้เกิดผลดีที่สุดต่อกองทุนรวม (best dealing and execution) (ง) การรักษาความลับเกี่ยวกับการลงทุนของกองทุนรวม (confidentiality)ข้อ ๕ ให้บริษัทจัดการจัดทํารายงานข้อมูลการทําธุรกรรมกับบุคคลที่เกี่ยวข้องเพื่อเปิดเผยข้อมูลเป็นรายเดือนแก่ผู้ลงทุนทั่วไปตามแบบ 126(1)-1 และแบบ 126(1)-2 และคําอธิบายประกอบการจัดทําแบบรายงานทั้งสองแบบดังกล่าวท้ายประกาศนี้ โดยจัดส่งให้สํานักงานพร้อมแผ่น diskette ภายในวันที่สิบห้าของเดือนถัดไป ข้อ ๖ ให้บริษัทจัดการจัดทํารายงานรายชื่อบุคคลที่เกี่ยวข้องและรายงานข้อมูลการทําธุรกรรมกับบุคคลที่เกี่ยวข้อง เพื่อเปิดเผยข้อมูลเป็นรายปีแก่ผู้ลงทุนทั่วไปตามแบบ 126 (1)-3 และแบบ 126(1)-4 และคําอธิบายประกอบการจัดทําแบบรายงานทั้งสองแบบดังกล่าวท้ายประกาศนี้ โดยให้บริษัทจัดการดําเนินการดังต่อไปนี้ (1) เปิดเผยข้อมูลดังกล่าวในรายงานประจําปีของกองทุนรวมภายในสี่เดือน นับตั้งแต่วันถัดจากวันสิ้นปีบัญชี และ (2) ชี้แจงและประกาศไว้ในที่เปิดเผย ณ ที่ทําการทุกแห่งของบริษัทจัดการ และดําเนินการให้ตัวแทนสนับสนุนการขายและรับซื้อคืนหน่วยลงทุนของกองทุนเปิดและตัวแทนรับคําสั่งซื้อขายหน่วยลงทุนของกองทุนปิดชี้แจงและเปิดเผยข้อมูลดังกล่าวให้ผู้ถือหน่วยลงทุนหรือผู้ลงทุนที่สนใจทราบ ทั้งนี้ ในกรณีที่หน่วยลงทุนของกองทุนรวมเป็นหลักทรัพย์จดทะเบียนในตลาดหลักทรัพย์หรือเป็นหลักทรัพย์ที่ซื้อขายในศูนย์ซื้อขายหลักทรัพย์ ให้บริษัทจัดการจัดส่งรายงานดังกล่าวให้ตลาดหลักทรัพย์หรือศูนย์ซื้อขายหลักทรัพย์ แล้วแต่กรณี ภายในสี่สิบห้าวันนับตั้งแต่วันถัดจากวันสิ้นปีบัญชีข้อ ๗ การจัดทํารายงานตามข้อ 5 และข้อ 6 มิให้นํามาใช้บังคับกับกองทุนรวมดังต่อไปนี้ (1) กองทุนรวมอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ทั้งนี้ เฉพาะส่วนที่ลงทุนในหรือมีไว้ซึ่งอสังหาริมทรัพย์เพื่อเป็นทรัพย์สินของกองทุนรวม (2) กองทุนรวมอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน (3) กองทุนรวมที่เสนอขายหน่วยลงทุนแก่ผู้ลงทุนประเภทสถาบันหรือที่มีลักษณะเฉพาะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (4) กองทุนรวมที่มีทุนมาจากต่างประเทศ ข้อ ๘ ประกาศนี้ให้มีผลใช้บังคับตั้งแต่วันที่ 1 มกราคม พ.ศ 2542 เป็นต้นไป ผู้มีอํานาจลงนาม - ประกาศ ณ วันที่ 3 พฤศจิกายน พ.ศ. 2541 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์